CELEX: 52017DP0486
Language: el
Date: 2017-12-12 00:00:00
Title: Απόφαση του Ευρωπαϊκού Κοινοβουλίου της 12ης Δεκεμβρίου 2017 σχετικά με την πρόταση της Επιτροπής για την ανανέωση της θητείας του Προέδρου του Ενιαίου Συμβουλίου Εξυγίανσης (N8-0092/2017 — C8-0425/2017 — 2017/0901(NLE))

11.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 369/180
            
         
      P8_TA(2017)0486
      Ανανέωση της εντολής του Προέδρου του Ενιαίου Συμβουλίου Εξυγίανσης
      Απόφαση του Ευρωπαϊκού Κοινοβουλίου της 12ης Δεκεμβρίου 2017 σχετικά με την πρόταση της Επιτροπής για την ανανέωση της θητείας του Προέδρου του Ενιαίου Συμβουλίου Εξυγίανσης (N8-0092/2017 — C8-0425/2017 — 2017/0901(NLE))
      (Έγκριση)
      (2018/C 369/28)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη την πρόταση της Επιτροπής, της 29ης Νοεμβρίου 2017, σχετικά με την ανανέωση της θητείας του Προέδρου του Ενιαίου Συμβουλίου Εξυγίανσης (N8-0092/2017),
               
            
                  —
               
               
                  έχοντας υπόψη το άρθρο 56 παράγραφος 6 τρίτο εδάφιο και παράγραφος 7 του κανονισμού (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (1),
               
            
                  —
               
               
                  έχοντας υπόψη το άρθρο 122α του Κανονισμού του,
               
            
                  —
               
               
                  έχοντας υπόψη την έκθεση της Επιτροπής Οικονομικής και Νομισματικής Πολιτικής (Α8-0393/2017),
               
            
                  Α.
               
               
                  λαμβάνοντας υπόψη ότι, στις 19 Δεκεμβρίου 2014, το Συμβούλιο διόρισε την Elke König για μια θητεία τριών ετών που άρχισε στις 23 Δεκεμβρίου 2014 (2)·
               
            
                  Β.
               
               
                  λαμβάνοντας υπόψη ότι, σύμφωνα με το άρθρο 56 παράγραφος 7 του κανονισμού (ΕΕ) αριθ. 806/2014, η θητεία του πρώτου Προέδρου του ΕΣΕ δύναται να ανανεωθεί άπαξ για περίοδο πέντε ετών·
               
            
                  Γ.
               
               
                  λαμβάνοντας υπόψη ότι, στις 29 Νοεμβρίου 2017, η Επιτροπή ενέκρινε πρόταση για την ανανέωση της θητείας της Elke König ως Προέδρου του ΕΣΕ και ότι διαβίβασε την εν λόγω πρόταση στο Κοινοβούλιο·
               
            
                  Δ.
               
               
                  λαμβάνοντας υπόψη ότι η Επιτροπή Οικονομικής και Νομισματικής Πολιτικής του Κοινοβουλίου προχώρησε στη συνέχεια στην αξιολόγηση των προσόντων της προτεινόμενης υποψήφιας για τη θέση του Προέδρου του ΕΣΕ, ιδίως ενόψει των απαιτήσεων που ορίζονται στο άρθρο 56 παράγραφος 4 του κανονισμού (ΕΕ) αριθ. 806/2014·
               
            
                  Ε.
               
               
                  λαμβάνοντας υπόψη ότι, στις 4 Δεκεμβρίου 2017, η επιτροπή πραγματοποίησε ακρόαση της Elke König, κατά την οποία η υποψήφια προέβη σε εναρκτήρια δήλωση και εν συνεχεία απάντησε σε ερωτήσεις των μελών της επιτροπής·
               
            
               
                  1.
               
               
                  εγκρίνει την πρόταση της Επιτροπής για την ανανέωση της θητείας της Elke König ως Προέδρου του ΕΣΕ·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Ευρωπαϊκό Συμβούλιο, στο Συμβούλιο, στην Επιτροπή και στις κυβερνήσεις των κρατών μελών.
               
            
         (1)  ΕΕ L 225 της 30.7.2014, σ. 1.
      
         (2)  ΕΕ L 367 της 23.12.2014, σ. 97.